Diari Oficial de la Generalitat Valenciana


Sumari del DOGV 5248, del 28-04-2006 (2006/4234)

Notificació a Antonio Iñesta Baidez de la sentència dictada en les actuacions del juí d'assumpte civil número 336/2002.
-----------------------------------------------------------------------------------------------------------------------

### Dades del document

Número de DOGV
:   5248

Data del DOGV
:   28-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4234


Organisme emissor
:   Jutjat de Primera Instància Número 1 de Llíria

Tipus de document
:   Edicte

Notificació a Antonio Iñesta Baidez de la sentència dictada en les actuacions del juí d'assumpte civil número 336/2002. [2006/Q4234]  
Procediment: assumpte civil 336/2002  
Juí: juí ordinari 336/2002  
Part demandant: Miguel Antonio González Alós  
Part demandada: Antonio Iñesta Baidez  
En el juí a què es fa referència s'ha dictat la resolució que té el text que, literalment, diu així:  
«Sentència  
Llíria, 20 de setembre de 2004  
José Luis Gavidia Sánchez, jutge del Jutjat de Primera Instància número 1 de Llíria, ha vist les presents actuacions de juí ordinari, registrades amb el número 336/2002, seguides a instància de Miguel Antonio González Alás, representat pel procurador el senyor Navas González i assistit de la lletrada la senyora Campillos Capuz, contra Antonio Iñesta Baidez, declarat en rebel·lia; sobre reclamació de quantitat.  
Antecedents de fet  
1. En data 25 de maig de 2002 es va repartir a este jutjat demanda de juí ordinari, presentada pel procurador el senyor Navas González, en nom i representació de Miguel Antonio González Alós, contra Antonio Iñesta Baidez. En esta demanda al·legava que havia mantingut relació d'amistat i de socis ambdues parts, en virtut de la qual s'han efectuat préstecs que s'han anat tornant, fins a l'any 2000 en què li va prestar al demandat 300.000 pessetes el 10 de març de 2000, 300.000 pessetes el 28 de març de 2000, també va sol·licitar al banc un préstec d'1.000.000 de pessetes per a donar-li-les al demandat per al traspàs d'un bar, que ha hagut de tornar 1.153.185 pessetes, 20.000 pessetes de comissió i 11.884 pessetes d'assegurança, i posteriorment li va pagar i li va prestar 26.001 pessetes i 29.795 pessetes per a begudes, a més d'unes altres quantitats, les quals no ha tornat, tot i requerir-li-les, amb la qual cosa deu un total d'11.063,82 euros. Després d'al·legar els fonaments jurídics que va estimar oportuns, va suplicar al jutjat que dictara sentència en què condemnara el demandat al pagament d'11.063,82 euros de principal, interessos i costes.  
2. Admesa a tràmit la demanda, se'n va conferir trasllat al demandat, i se'l va citar a termini per a comparéixer i contestar dins del termini establit i en la forma escaient; al qual, atés que no ho va efectuar, se'l va declarar en rebel·lia.  
3. Una vegada assenyalada l'audiència prèvia, l'actora es va ratificar en la seua demanda. El demandat no hi va comparéixer, i es va rebre el procediment a prova. L'actora va proposar las de documental, que va ser admesa, i va sol·licitar que es dictara sentència directament, sense necessitat de realització de juí, per la qual cosa les actuacions van quedar per a sentència.  
4. En la tramitació del present procediment, s'han observat, en essència, totes les prescripcions legals, tret del termini per a dictar sentència, a causa de problemes informàtics i l'excessiva càrrega de treball que suporta el jutjat.  
Fets provats:  
Únic. És provat i així es declara, que Miguel Antonio González Alós va lliurar a Antonio Iñesta Baidez, 300.000 pessetes el 10 de març de 2000, 300.000 pessetes el 28 de març de 2000; igualment li va lliurar 1.000.000 de pessetes després d'haver demanat un préstec a l'entitat Bancaixa, que va amortitzar ell mateix, el qual va pagar 1.153.185 pessetes de principal i interessos, 20.000 pessetes de comissió d'obertura i 11.884 pessetes per l'assegurança; finalment li va pagar al juliol factures per 26.001 pessetes i 29.795 pessetes, quantitats totes elles que no li ha tornat el demandat; el total fa una suma d'11.063,82 euros (1.840.865 PTA).  
Fonaments de dret  
1. Miguel Antonio González Alós, representat pel procurador el senyor Navas González i assistit de la lletrada la senyora Campillos Capuz, va exercitar acció personal de reclamació de quantitat, sobre la base de l'incompliment contractual; contra Antonio Iñesta Baidez, declarat en rebel·lia.  
2. La declaració de fets provats resulta de la documental aportada, en la qual es documenten totes i cada un dels lliuraments de diners efectuats, on figuren quantitats i dates.  
3. Acreditades per l'actor les quantitats de diners lliurades al demandat, es desprén, pel fet de no haver-hi una altra causa, que estes són el resultat de les relacions contractuals de forma verbal que hi ha hagut entre les parts, per la relació que podien mantindre, que es poden qualificar com a contractes de préstec, que és de naturalesa real, i que una vegada rebudes les diferents quantitats, naix per al demandat l'obligació de tornar-les segons el que disposa l'article 1.753 del Codi Civil, en el termini i amb les obligacions que s'hagen pactat. Així mateix, també ha de tornar totes les despeses assumides.  
Atés que no consta cap pacte, cal entendre que estes quantitats s'han de tornar a requeriment del prestador, que ja s'ha efectuat, tal com consta en la documental aportada.  
Per això, de conformitat amb el que disposen els articles 1.089, 1.091 i 1.753 del Codi Civil, procedix estimar la demanda, i per tant, condemnar el demandat al pagament d'11.063,82 euros de principal.  
4. Atés que concorre mora, de conformitat amb el que disposen els articles 1.100, 1.101 i 1.108 del Codi Civil, procedix així mateix condemnar el demandat al pagament dels interessos legals, que cal computar des de la interpel·lació judicial, és a dir el 25 de maig de 2002, ja que no hi ha un altre pacte exprés d'interessos, i fins al seu complet pagament, que s'incrementa en dos punts des del dia de hui, d'acord amb el que establix l'article 576 de la Llei d'Enjudiciament Civil.  
5. De conformitat amb el que disposa l'article 394 de la Llei d'Enjudiciament Civil, procedix imposar al demandat el pagament de les costes causades, si escau, en el present procediment.  
Atés el que s'ha exposat, i vists els articles esmentats i altres que li són aplicables de manera general i pertinent.  
Decisió  
Que amb l'estimació de la demanda deduïda por Miguel Antonio González Alós, representat pel procurador el senyor Navas González i assistit de la lletrada la senyora Campillos Capuz, contra Antonio Iñesta Baidez, declarat en rebel·lia, condemne el demandat:  
Primer. Al pagament d'11.063,82 euros de principal.  
Segon. Al pagament dels interessos legals, computats des del 25 de maig de 2002 i fins al seu pagament complet, que s'incrementa en dos punts des del dia de hui.  
Tercer. Se li imposa així mateix el pagament de les costes causades, si escau, en el present procediment.  
Notifiqueu la present resolució a les parts, contra la qual podran interposar un recurs d'apel·lació, que cal preparar en el termini de cinc dies en este jutjat, per a davant l'Audiència Provincial de València, en la forma establida en l'article 457 de la Llei d'Enjudiciament Civil.  
Uniu la present al llibre de sentències d'este jutjat, i deixeu una còpia testimoniada en actuacions.  
Esta és la meua sentència, que pronuncie, mane i firme.  
Publicació. La sentència anterior la va llegir i publicar el jutge que la subscriu, mentre realitzava audiència pública, en el dia de hui. En done fe».  
Atés el desconeixement de l'actual domicili o residència de la part demandada, mitjançant la provisió de 30 de març de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència al demandat declarat en rebel·lia Antonio Iñesta Baidez.  
Llíria, 30 de març de 2006.. La secretària judicial: María Cabezuelo Campos.